text: [{"text_idx": "#000004", "text": "Sa sesyon niadtong Lunes, hiniusang gisagop ang resolosyon nga giduso ni Konsehal Teodulfo Lao Jr., chairman sa komite sa public utilities, nunot sa tinguha nga mahatagan sa igong supply sa tubig ang mga molopyo sa nasangpit nga mga barangay."}, {"text_idx": "#000005", "text": "Niini, gipahibalo ni Lao sa tanan nga mga supplier, investor ingon man sa mga kooperatiba nga gustong mo-supply sa panubig sa syudad nga andam ug abli kanunay ang konseho sa dakbayan sa pagpaminaw sa mga sugyot alang sa maong katuyu-an."}, {"text_idx": "#000007", "text": "PABORABLENG giaprobahan sa konseho sa syudad sa sesyon niadtong Lunes nga gidumala ni Bise Mayor Kikang Uy ang resolusyon nga nag-uli sa ordinansa sa barangay Bonbon diin nasukip ang ilang 2021 Annual Budget nga adunay gibanabanang kinitaan ug galastohon balor P11,263, 528."}, {"text_idx": "#000011", "text": "Ang resolusyon nga gipalabang sa konseho alang sa maong katuyuan gipaluyuhan usab sa komite sa pamalaod ug reglamento ni Konsehal Ian Mark Nacaya."}]